Sutarties 1 priedas

# PASLAUGŲ PIRKIMO TECHNINĖ SPECIFIKACIJA

1. **SĄVOKOS**
   1. **Darbo diena** – bet kuri savaitės diena nuo pirmadienio iki penktadienio imtinai, išskyrus tuos atvejus, kai pagal Lietuvos Respublikos teisės aktus tokia savaitės diena yra pripažįstama švenčių diena.
   2. **Darbo valandos** – darbo dienomis nuo 8:00 iki 17:00 valandos. Penktadieniais bei šventinių dienų išvakarėse – nuo 8:00 iki 16:00 valandos. Šioje Sutartyje numatytos Paslaugos teikiamos darbo valandomis, išskyrus tuos atvejus, kai Sutartis arba atskiras Šalių susitarimas numato kitaip.
   3. **Garantinis laikotarpis** – laikotarpis, kai Paslaugų teikėjas Sistemos pakeitimų, atliktų Paslaugų teikėjo pagal Užsakovo užsakymą, klaidos ir netikslumai taisomi nemokamai. Naujai padarytiems Sistemos pakeitimams yra suteikiamas garantinis laikotarpis, kurio terminas turi būti ne trumpesnis nei 12 mėn.
   4. **Klaida** – situacija, kai vykdant procedūras gaunamas netinkamas rezultatas, Sistemos veikimas neatitinka funkcinės specifikacijos, vartotojo instrukcijų ar raštiško užsakymo.
   5. **Kritinė klaida** – Sistemos klaida, dėl kurios Užsakovas negali vykdyti savo esminės tiesioginės komercinės veiklos:
      1. Negalima prisijungti prie Sistemos;
      2. Sistema veikia nestabiliai (neįvykdomi atliekami veiksmai, rodomi sisteminiai klaidų pranešimai, neišsaugomi įrašai ar rinkmenos);
      3. Negalima naudotis Sistemos pagrindinėmis funkcijomis (naujų užduočių registravimas, paskelbimas, vykdymas, duomenų įvedimas, koregavimas).
   6. **Nekritinė klaida** – klaida nedaranti įtakos Sistemos veikimui, tačiau įtakojanti naudotojo darbą su Sistema ir reikalaujanti veiksmų, užtikrinančių tolimesnį naudotojo darbą su Sistema.
   7. **Reakcijos laikas** - suprantamas kaip laiko tarpas, per kurį Vykdytojas po pranešimo gavimo, atlieka preliminarią problemos analizę, nustato Klaidos tipą, priskiria specialistui užduotį.
   8. **TS** – ši Techninė specifikacija**.**
   9. **Paslaugų teikėjas** – fizinis arba juridinis asmuo pristatantis prekę ir/ar teikiantis paslaugą.
   10. **Užklausa** – Užsakovo kreipimasis į Paslaugų teikėją elektroniniu paštu dėl darbų paskyrimo.
       1. **Aukšto prioriteto užklausa** – užduotis dėl kurios Užsakovas negali vykdyti savo esminės tiesioginės komercinės veiklos;
       2. **Žemo prioriteto užklausa** – užduotis ar projektas, kuris yra mažesnės svarbos arba skubumo lygio, lyginant su kitomis darbo užduotimis.
   11. **Užsakymas** – Užsakovo elektroniniu paštu Paslaugų teikėjui pateiktas užsakymas, nurodant Paslaugų poreikį ir atlikimo terminus.
   12. **Užsakovas** – AB Vilniaus šilumos tinklai.
   13. **Vartotojo klaida** – Sistemos klaidos, kurias padarė Užsakovo Sistemos vartotojai, ar klaidos, įvykusios dėl Užsakovo neteisingo bendros Programinės įrangos administravimo ar Programinės įrangos konfigūravimo pakeitimo, duomenų įvedimo, jei tai atliko ne Paslaugų teikėjas.
   14. **Vykdymo laikas** – suprantamas laiko tarpas nuo kuomet Paslaugų teikėjas šalina gedimą, sutrikimą ar vykdo užsakymą. Vykdymo laikas pradedamas skaičiuoti nuo reakcijos laiko pabaigos. Gedimas gali būti šalinamas nuotoliniu būdu, konsultacijomis telefonu arba atvykstant į gedimo vietą.

# PIRKIMO OBJEKTAS

* 1. SQL serverių optimizavimo paslaugos (toliau - **Paslaugos**).

# PIRKIMO OBJEKTO APIMTIS

* 1. Nurodytas Paslaugų kiekis yra maksimalus ir skirtas įkainiui nustatyti bei pasiūlymo kainai apskaičiuoti. Perkantysis subjektas neįsipareigoja nupirkti viso nurodyto Paslaugų kiekio ar bet kokios jo dalies.
  2. Užsakovas perka TS nurodytas Paslaugas, pirkimo objekto apimtis apibrėžta toliau pateiktuose punktuose.
  3. Paslaugų apimtis:

*1 lentelė* Darbų apimtis

|  |  |  |
| --- | --- | --- |
| **Pirkimo objekto dalis** | **Paslaugų pavadinimas** | **Preliminarus kiekis** |
| 1. | Duomenų bazių projektiniai darbai | 1 vnt |

**\*** Perkantysis subjektas neįsipareigoja nupirkti viso nurodyto paslaugų kiekio ar bet kokios jo dalies.

* 1. Pirkimo objekto kodas pagal Bendrą viešųjų pirkimų žodyną (BVPŽ): 72320000-4 Duomenų bazės paslaugos.

# SUTARTINIŲ ĮSIPAREIGOJIMŲ VYKDYMO VIETA

* 1. Paslaugos teikiamos nuotoliniu būdu, o esant Užsakovo poreikiui ir techninėms galimybėms Paslaugos

teikiamos Užsakovo nurodytu adresu Vilniaus mieste.

# REIKALAVIMAI PIRKIMO OBJEKTUI

* 1. Reikalavimai Paslaugoms:
     1. Paslaugų teikimo trukmė – Paslaugos turi būti suteiktos per 6 (šešis) mėnesius (Paslaugų teikėjas Užsakovui per 4 (keturis) mėnesius turi pateikti optimizavimo dalies paslaugų priėmimo–perdavimo aktą suderinimui, paliekant 2 (du mėnesius) galimoms korekcijoms) nuo viešojo pirkimo- pardavimo sutarties (toliau – Sutartis) sudarymo dienos.
     2. Už suteiktas Sistemos kūrimo ir vystymo paslaugas bus atsiskaitoma įvykdžius užsakymą.
     3. Paslaugų teikėjas negali išrašyti Užsakovui sąskaitos, kol nėra pasirašytas priėmimo-perdavimo aktas.
     4. Paslaugų teikėjas privalo laikytis teisės aktų reikalavimų, nustatančių duomenų apsaugą bei teikti Paslaugas taip, kad visi su teikiamomis paslaugomis susiję veiksmai atitiktų 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
     5. Visų su Sistemos naujo funkcionalumo sukūrimo ir esamo pakeitimo paslaugomis susijusių dokumentų (paslaugų užsakymai, paslaugų priėmimo-perdavimo aktai, naudotojų instrukcijos, sąskaitos faktūros, kt.) derinimas ir pasirašymas turi vykti tik elektroninėmis priemonėmis.
     6. Paslaugų teikimo darbo dienų formatas 5x8 (5 (penkios) darbo dienos, 8 (aštuonios) darbo valandos). Darbo laiko pradžia 08:00 val. iki 17:00 val.
     7. Paslaugoms bei klaidų taisymui Užsakovas pateikia Paslaugų teikėjui užklausą elektroniniu paštu, nurodydamas Paslaugų poreikį.
     8. Gavęs Užsakovo užklausą, Paslaugų teikėjas elektroniniu paštu ar telefonu gali pateikti papildomus klausimus Užsakovui ir gauti Užsakovo atsakymus, paaiškinimus, komentarus.
     9. Paslaugų teikėjas po užklausos gavimo, informuoja elektroniniu paštu Užsakovą apie darbų atlikimo terminą ir apimtis: Paslaugų teikėjas elektroniniu paštu ne vėliau nei per 3 (tris) darbo dienas po užklausos gavimo, Užsakovui pateikia Užsakymo formą (Priedas Nr. 2), kurioje nurodo pagrindinius Paslaugų etapus (analizė, pasiūlymų teikimas, derinimas, programavimas, testavimas, stebėsena ir kt.), planuojamas darbo valandas, įkainį, bendrą kainą, ir pasiūlo Paslaugų atlikimo grafiką. Paslaugų atlikimo grafike ar plane turi būti pateikiamas Paslaugų atlikimo procese reikalingas Užsakovo dalyvavimo aprašymas, Užsakovo funkcijos, reikalingi Užsakovo resursai, Užsakovo funkcijų atlikimo pradžios ir pabaigos datos, informacijos apie rezultatus pateikimo būdai, formos, pasiūlymai dėl Sistemos vartotojams aktualių aprašymų ar instrukcijų pateikimo, darbuotojų apmokymo ir kt. Aktualių aprašymų ar instrukcijų pateikimo ir darbuotojų apmokymo sąlygas šalys aptaria ir suderina Užsakymo derinimo etape.
     10. Gavęs Paslaugų teikėjo pasiūlymus dėl Užsakymo įgyvendinimo, Užsakovas elektroniniu paštu gali pateikti papildomus klausimus Paslaugų teikėjui ir gauti Paslaugų teikėjo atsakymus, paaiškinimus, komentarus, patikslintus pasiūlymus dėl Užsakymo vykdymo.
     11. Užsakovas įvertina Paslaugų teikėjo pateiktus terminus bei Paslaugų apimtis bei patvirtina Paslaugų teikėjui, kad galima pradėti vykdyti Užsakymą.
     12. Po Užsakovo patvirtinimo, Paslaugų teikėjas gali pradėti vykdyti suderintą Užsakymą, Užsakyme numatyta apimtis ir terminai negali būti keičiami.
     13. Paslaugų teikėjas, atlikdamas papildomas užduotis, privalo užtikrinti Sistemos vientisumą, kad padaryti pakeitimai nepakenktų funkcionalumui, kuris buvo realizuotas ir ištestuotas anksčiau. Paslaugų teikėjui to neįvertinus – tai traktuojama kaip kritinė klaida.
     14. Visi Paslaugų teikėjo atliekami veiksmai ir pokyčiai Sistemoje gali būti atliekami tik iš anksto suderinus (elektroniniu paštu) su Užsakovu ir gavus jo raštišką patvirtinimą.
     15. Paslaugų teikėjas inicijuoja periodinius susitikimus, kurių metu pristato įdiegtus pakeitimus, atviras užklausas, pagal poreikį organizuoja mokymus ar konsultacijas iš anksto su Užsakovu suderintomis temomis.
     16. Į Sistemos kūrimo ir vystymo apimtį projekto vystymo ir garantinio laikotarpio metu įeina: nemokamas esamos programinės įrangos atliktų pakeitimų klaidų ir netikslumų, kurie neatitinka esamos Sistemos funkcinių reikalavimų dokumentų taisymas.
     17. Kiekvieno mėn. 5 (penktą) dieną (arba sekančią darbo dieną, jei mėnesio 5 (penkta) diena yra oficiali nedarbo diena Lietuvos Respublikoje) Užsakovui elektroniniu paštu pateikiama ataskaita apie praėjusio mėnesio gautas Užklausas, jų būsenas ir joms spręsti sugaištą laiką.
     18. Paslaugų teikėjo reakcijos laikas skaičiuojamas nuo Užsakovo kreipinių užregistravimo laiko:
         1. Kritinės klaidos atveju - iki 2 val.
         2. Nekritinės klaidos atveju - iki 8 val.
         3. Aukšto prioriteto užklausos – iki 12 val.
         4. Žemo prioriteto užklausos – 24 val.
     19. Paslaugų teikėjas negali siūlyti paslaugų, jei:
         1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių

(įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys, registruoti Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose;

* + - 1. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
      2. prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.

# PIRKIMO OBJEKTO PERDAVIMO – PRIĖMIMO TVARKA

* 1. Sąskaita-faktūra už kūrimo ir vystymo paslaugas turi būti išrašyta per 5 darbo dienas po Priėmimo- perdavimo akto pasirašymo dienos.
  2. PVM sąskaitoje faktūroje turi būti nurodytos kūrimo ir vystymo paslaugos, apimtys (valandomis) bei

įkainiai.

* 1. Paslaugų teikėjas ne mažiau kaip prieš 3 (tris) darbo dienas turi informuoti Užsakovą elektroniniu paštu, jog išnaudotos 80 proc. 2.3. punkte nurodytos Sistemų kūrimo ir vystymo paslaugų kiekis.
  2. Garantiniai įsipareigojimai. Visiems Paslaugų teikėjo atliktiems Sistemos pakeitimams ir naujų funkcionalumų sukūrimams turi būti taikomas 12 mėn. garantinis laikotarpis nuo paslaugų priėmimo – perdavimo akto pasirašymo dienos, kurio metu su pakeitimais susijusios klaidos ir/arba naujų funkcionalumų neatitikimas Užsakymų techninei specifikacijai (funkciniams reikalavimams) turi būti Paslaugų teikėjo taisomos nemokamai.

# PRIEDAI

Priedas Nr. 1 „Paslaugų perdavimo-priėmimo akto forma“.

Priedas Nr. 2 „Vystymo darbų užsakymo forma“.

Priedas Nr. 1

**PASLAUGŲ PRIĖMIMO–PERDAVIMO AKTAS**

Data Vilnius

# Paslaugų, atliktų pagal sutartį Nr. perdavimo-priėmimo

**A K T A S Nr.**

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas** | **Kiekis (val.)** | **Vienos val. kaina be PVM, Eur** | **Suma be PVM, Eur** |
|  |  |  |  |  |
| Kaina Eur be PVM | | | |  |
| PVM 21 proc. | | | |  |
| **Suma Eur su PVM** | | | |  |

Bendra suteiktų paslaugų kaina, įskaitant pridėtinės vertės mokestį, yra XX Eur (suma žodžiu). Suteiktų paslaugų suvestinė (data nuo/iki)

|  |  |  |  |  |
| --- | --- | --- | --- | --- |
| **Data** | **Procesas** | **Suteiktų paslaugų aprašymas** | **Paslaugų rūšis** | **Val.** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **VISO:** | | | |  |

**ŠALIŲ ADRESAI IR REKVIZITAI**

**UŽSAKOVAS PASLAUGŲ TEIKĖJAS**

Priedas Nr. 2

**Užsakymas Nr. Prie sutarties Nr.**

Vilnius, Data

**UŽSAKOVAS**

**Vilniaus šilumos tinklai AB**

Spaudos g. 6-1, LT-05132 Vilnius, Lietuva

Įmonės kodas: 124135580

PVM mokėtojo kodas: LT241355811

**PASLAUGŲ TEIKĖJAS**

**PASLAUGŲ KAINA:**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Paslaugų pavadinimas** | **Apimtis Val.** | **Vieneto (val.) kaina, EUR** | **Suma EUR**  **be PVM** | **Pradžios data** | **Pabaigos data** |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| **VISO:** | |  |  |  |  |  |

**UŽSAKOVAS: PASLAUGŲ TEIKĖJAS:**

AB Vilniaus šilumos tinklai

*Vardas Pavardė Vardas Pavardė*

*Užsakymo pasirašymo data Užsakymo pasirašymo data*